Kolme bluesmiestä ja battle – Nathan James (USA), Jo' Buddy (FIN), Jantso Jokelin (FIN)
Maailman ehdotonta huippua edustavat yhden miehen bluesyhtyeet kohtaavat toisensa Malmitalolla!
Maailman ehdotonta huippua edustavat yhden miehen bluesyhtyeet kohtaavat toisensa Malmitalolla! Kolme itsenäistä artistia - kolme erilaista mutta sitäkin vaikuttavampaa lähestymistapaa sinisävelten esittämiseen soolona. Tule kokemaan ainutkertainen "battle of the one man blues bands", jossa leikkimielisessä kamppailussa toisistaan mittaa ottavat kalifornialainen Nathan James, Lontoossa huomattavan osan arjestaan nykyisin viettävä Jussi "Jo' Buddy" Raulamo sekä helsinkiläinen Jantso Jokelin. International Blues Challenge -kilpailun soolo/duo -sarjan Yhdysvaltain Memphisissä vuonna 2007 yhdessä Ben Hernandezin kanssa voittanut Nathan James tunnetaan virtuoosimaisena kielisoitinten taitajana sekä omaa musiikkiaan 2000-luvun alusta lähtien levyttäneenä lahjakkaana laulaja-lauluntekijänä. Kotikulmillaan Kalifornian Oceansidessa myös Sacred Cat -studiotaan pyörittävän moniosaajan yhteistyökumppaneiksi ovat vuosien saatossa valikoituneet mm. Buddy Guy, James Harman ja Kim Wilson. Suomessa Nathan James on esiintynyt edellisen kerran vuonna 2013. Suomen kansainvälisimpiin sekä samalla karismaattisimpiin juurimusiikin sanansaattajiin lukeutuvalle Jussi Raulamolle on kertynyt aktiivisen bänditoiminnan ohella myös globaalia soolokeikka- ja katusoittokokemusta lähes 40 vuoden jaksolta. Lisäksi artisti on julkaissut vuonna 2023 albumillisen luomu-tuotantoista soolomateriaalia nimikkeen Jo' Buddy's One Man Stomptet takaa. Bluesmuusikon roolinsa lisäksi myös toimittajana ja kirjailijana ansioitunut Jantso Jokelin palkittiin Kroatian Splitissä huhtikuussa 2025 käydyssä European Blues Challengessa kisan parhaat tuomaristoäänet saavuttaneena soolo/duoesiintyjänä. Huuliharppua ja kitaroita pääinstrumentteinaan soittavan valovoimaisen laulaja-lauluntekijän esikoisalbumi "Spark Of Luck" on kerännyt kauttaaltaan ylistäviä kriitikkoarvioita aina Yhdysvaltoja myöten. Kesto: 2h 10 min, sis. väliajan 20 min Liput: 22,80 €